dailystuff | Mitsy’s blog | Page 3\nTag Archives: dailystuff\nискам да благодаря на академията…\nPosted on April 6, 2006 by gimly\nнай-сърдечни благодарности на мици за предоставената възможност да видя що е то блог. много ме кефи това момче 😉 вече си имам свой собствен и ще пиша главно в него. и тук ще пиша чат-пат, за да разнообразявам. очаквам същото и от мици. можете да ме намерите на – каква изненада – gimly.bloghub.org\nсега спирам, за да не се разплача. благодаря и на семейството си, което беше с мен през тези трудни мигове. също така на колегите си, без които нищо нямаше да е същото. обичам ви!\nPosted in Uncategorized\t| Tagged dailystuff\t| 5 Replies\nPosted on April 5, 2006 by mitsy\nкато от английското stuff… да не си помислите нещо – е, и да си помислите не е мой проблем 😉 Напоследък Гимли е развихрил литературния си талант, както всички могат да се убедят по предните ‘парчета’. Направо ме е срам че той ме отсрамва, но не чак много, но пък сега аз сядам да сътворя нещо.\nСедя си на бюрото, огрян от залязващото слънце с чаша джин с тоник (и резенче лимон) и гледам Малкълм… оопс, това беше по-рано днес. Хубавото е че малко ми мина депресията причинена от поредната вълна напускащи колеги/приятели. От една страна ми е готино за хората защото отиват на места където ще им плщат повече и където ще се развиват 😉 от друга ми е тъжно че няма да ги виждам толкова често, че няма да работя с тях както досега. От трета съм бесен на HR отдела ни, както и на мениджърите затова как постоянно обясняват как хората са най-важното (а те наистина са, мамка му!) обаче не само не си мърдат пръстта (пръстите де) за тях ами направо грубо се държат. Невероятно тъпо се държат, просто не е истина. Утеха ми е че си оставаме приятели с хората и ще се виждаме по често на бира и други богоугодни мероприятия.\nИ все пак е тъпо – без хора няма екип, без екип няма компания. Да не споменавам за апатията и демотивацията, които са последствие от това & влияат на тези които все още не са напуснали. Шоколада & алкохола помагат, но само временно. За съжаление с първото трудно се прекалява а с второто не ме бива да прекалявам. Знам че накрая ще останат хубавите моменти но това ще е след време. Сега съм бесен, а още не можем да си вземем боксова круша @work, имаме си само дарц.\nPosted on April 5, 2006 by gimly\nзнаеше, че някой ще го нападне когато вратите се отворят. сигурен беше. числата бавно се сменяха. 8…7…6…5… съвсем скоро. стомахът му се сви. зае отбранителна позиция. вратите се плъзнаха встрани и той се взря в мрака. нямаше никой. чуваше само собственото си задъхано дишане и отзвука от камбанката на асансьора. поиспокои се малко, спря вратите, които тръгнаха да се затварят и бавно пристъпи навън. първите няколко метра минаха добре. постепенно слухът му се изостряше. започна да чува повече отколкото му се искаше. дали наистина зад него има някой? това плод на въображението му ли е, или стъпка? ускори крачка. още малко оставаше до колата му. натисна копчето и чу успокояващия звук на отключващи се врати. в следващия миг се вцепени от абсолютната сигурност, че някой ще го халоса по врата. момента отмина. нервно се усмихна и се опита да диша равномерно. повтаряше си, че няма никой, като за всеки случай бързо влезе в колата и заключи вратите. завъртя ключа, пусна музика. притесни се, че така няма да може да чуе, ако нещо стане и спря музиката. отново тишина. тихичък равномерен звук на работещия двигател. завъртя волана и излезе от паркинга. докато караше всичко беше наред. мислите му се рееха някъде далеч. светофар. мразеше светофари. ей сега някой ще насочи пистолет и ще го накара да отвори вратата. нервно натисна съединителя, другият му крак все по-неуверено пазеше колата да не тръгне. най-после зелено. преживя и този светофар. само още 3 до дома. започна да кара по-бързо. сега и полицията го притесняваше. припознаваше всяка кола с полицейска, всеки минувач държеше палка. сърцето му се сви на няколко пъти. нов светофар. някой го гледа. сигурен беше. мърмореше си да не поглежда встрани. почти успя. погледна. найлонова торбичка, завързана на мантинелата. зелено. газ. вижда се неговата пресечка. отбива. търси място на паркинга. защо е толкова тъмно? във всички коли има хора, които го дебнат. спира. поема дъх и се подготвя. спринт до входната врата. бързо вади ключа, космите по врата му се надигат. отключва. вътре е и спокойствието се разлива в него. спасен е. до утре.\nPosted in Uncategorized\t| Tagged dailystuff\t| 2 Replies\nза пореден път си направих сам забележка да престана да си мисля, че което е добре за мен, е добре и за околните. явно съм във възрастта, когато знам отговорите на всички въпроси. разни хора ме питат за съвет и на няколко пъти нещата не се получават с проектирането на моя опит върху техния живот. добре че гафовете не са сериозни, но някак ми е трудно да се откажа от опиянението. вероятно за всичко е виновен мързелът. ако не ме мързеше толкова, щях аз да правя грешки и да трупам опит, а не да използвам опитни мишки. и страхът е движеща сила, трябва да призная. страхът от провала, от неизвестното, от разочарованието. а защо не и от успеха. всъщност малко се отклоних от пътя. мислех да пиша тази вечер за несъзнателното проектиране на собствените емоции, чувства и мисли върху околните. дали е възможно това да се избегне? колко самопознаване и самодисциплина трябват? да вземем например зодиите. те са един от начините да не използваме себе си за шаблон. вместо това имаме 12 други шаблона (или 11 – без нашия), които да налагаме. което май само задълбочава проблема. е, сори ако това ви разочарова, но и аз нямам решение. ако имах, нямаше да имате нищо за четене, което май е добрата новина тази нощ.\nPosted in Uncategorized\t| Tagged dailystuff\t| 3 Replies\nPosted on April 4, 2006 by gimly\nспомените избледняват неусетно. преди два месеца се усетих, че имам хрема от доста време. зачудих се откога. не стигнах до решение. имам смътни спомени, че не винаги е било така. реших да се следя. оттогава съм се сещал да проверявам съзнателно за хрема около 7-8 пъти.\nвсе имах. в момента пак имам. на ръба на съзнанието ми е знанието, че в някой ден от тези 60 аз съм нямал хрема. но нямам ясен спомен. започвам да се плаша.\nнапоследък се чувствам отпаднал и нищо не ми се прави. замислям се. кога не е било така? не си спомням. знам, че има такъв ден. имаше. имало е.\nпреди време не ме мързеше толкова. преди време вървях повече пеша. преди време ходех по дискотеки. преди време можех две вечери поред да играя карти до сутринта. дали?\nмай остарявам. хората около мен се борят по различни начини. не искат да пуснат детството. правят свинщини по хотелите, седят на земята по спирките, не поемат никаква отговорност за нещата, които са повредили, живеят в безпорядък. страх ги е да порастнат. а аз мислех, че ще се сблъскам с проблема на средната възраст и сходните проблеми доста по-късно. но не би.\nдъглас адамс е написал the meaning of liff с идеята да помага на хората. там има думи, които обясняват чувства и събития, за които няма друга дума. когато ти се случи (или почувстваш) нещо такова и няма дума да го изразиш, си мислиш, че това не се е случвало на друг досега и – в повечето случаи – ти става гадно, защото нещото обикновено не е хубаво. ако за него има дума, няма да е толкова притеснително и ще си спокоен, че – щом и дума са измислили – това се е случвало и на друг.\nPosted in Uncategorized\t| Tagged dailystuff\t| 4 Replies\nPosted on April 3, 2006 by gimly\nпървият ми допир с любимците на мици не беше много слънчев. в 8ми клас ни преместиха в друга компютърна зала в часа по информатика и там имаше само макинтоши. бяха доста дървени – нищо не можеше да се прави на тях, нямаше опции, настройки и други начини за ровичкане. единственото приятно нещо беше prince of persia. бързо се върнахме в любимата си зала с pc-та, на които можеш да пишеш забавни малки програмки на паскал, които рекурсивно запълват целия хард с произволни символи, използвайки предвидливо кръстени файлове като c:\_windows\_win.sys.\nследващата ми среща с фирмата за плод-зеленчук беше във филма форест гъмп. там том хенкс играе един малоумник, който – типично по американски – всъщност е много пекан и добър, печели сума пари, купувайки акции в печелившата фирма.\nднес епъл навършват 30 години. това ме накара да започна да пиша за тях. четох в http://www.engadget.com че първият мак доста прилича на Mac mini и това ми се стори доста забавно (те май затова са го написали, а аз се хванах).\nнапоследък се реабилитираха пред мен – първо разбрах, че фотошопа върви по-добре там, отколкото на моя компютър, после видях иМак, след това дойде Г4, Г5 и много успешния иПод. така че в момента по-скоро ме кефят, отколкото не, но все пак оставам с едно наум. защо ли? ами как защо – това си е типичния американски компютър: хубав, неразглобяем, неразрушим както хардуерно, така и софтуерно. няма достатъчно игри за него, доскоро липсваше обратна съвместимост, затворена операционна система и много трудно за използване SDK. който иска пример за това как монопола пречи на развитието, нека погледне мак-а.\nPosted on April 1, 2006 by mitsy\nХич не ме бива със заглавията както е видно от поредното такова. В петък вечерта гледах ‘Ice age 2’ в Арената. Готино е филмчето & превода е добър. Не знам само защо не ми беше чак много смешно – колебая се дали наистина е от това че е на български, или вече съм порастнал, въпреки че половината компания беше над моите години а се забавлява безумно. Или просто не бях в настроение. Отиди и го гледай в Арена – билета е 6 лв, 4 за деца (не че успях да мина за дете ама…). А коментарите на малчуганите от задния ред ми бяха забавни – за съжаление нямаше с какво да ги запиша 🙂\nЛирично отклонение – кината Арена вече имат уебсайт. Така де, крайно време беше, обаче пак никой не е мислил за юзърите. Ако пренебрегнем това че не можеш да си купиш билети онлайн или поне да си запазиш, което не е чак толкова сложно, никъде няма цени на билетите за конкретната прожекция. За да ги разбереш трябва да се обадиш по телефона. Естествено няма и телефон на сайта. В този си вид е леко безмислен сайта – програмaта я има на още стотина места, но какво пък. Последно лирично отклонение – пичовете от Спектър ме изкефиха с рекламата си в киното. Билбордове & тяхното лого на всяка втора седалка – просто & ефектно. Не знам дали е ефективно но се забелязва. Евала им на колегите.\nТааа съботата (демек днес – 1ви април) е един адски спокоен ден. Забравих да се избъзикам с някой но не е задължително да се шегуваме само един ден в годината нали?! сън, палачинки със сладко, четене на блогове, гледане на филми, четене на книжки… релаксация. А сега и малко писане. 😉\nPosted in Uncategorized\t| Tagged dailystuff\t| 1 Reply\nPosted on March 30, 2006 by mitsy\nВчера ми донесоха така-мечтаният фотоапарат 🙂 и още не мога да му се нарадвам – Panasonic Lumix DMC-FZ7. Засега изглежда страхотно, обаче се оказа че ще трябва бая четене за да се използва пълноценно. Ръководството за употреба (a.k.a manual) е стотина страници, пък и аз нищо не разбирам от фотография, освен че ме кефи да щракам. И с едногигабайтова карта това не е проблем – само май трябваше да си взема втора батерия, но това ще почака. Апаратчето снима и доста прилично видео, за съжаление без компресия (или аз не знам че има) – което се хваща по около 100 мБ за 1 минута. 12x zoom-a просто е велик. Един от малкото минуси е че самият фотоапарат поддържа само usb1, но това лесно се оправя с cardreader за двайсетина лева пък и не е голяма болка само по себе си. И понеже вчера Джеси ни посети в офиса с Николайчо – ето и някои от първите снимки на фотото…\nPosted in Uncategorized\t| Tagged dailystuff, entertainment, intruiging\t| 7 Replies\n“Еба ти и живота скапан!”\nPosted on March 28, 2006 by mitsy\nЗаглавието напълно отразява днешното ми настроение. Един толкова красив и на пръв поглед спокоен ден се превърна в ад към десет и половина сутринта, когато цялата мрежа умря, и то не само офисната но и тази през която работят всичките клиенти – и нет и войс. До дванайсет часа ту работеше, ту не – чак към дванайсет и половина се оправи напълно. И още не е ясно точно какво се е случило… напълно. Едната част е ясна, обаче остава без коментар защото не ми се пишат псувни. Това което ми скофти настроението освен грижата ъф корс бяха многобройните ми разговори с клиенти (близо стотина), които бяха в пълното си право да са нещастни, недоволни и агресивни. Не че това ми помага де. Поне кратката разходка до Магданоз & храната между два и три следобяд малко пооправиха нещата. Швепса & сухите пасти също помогнаха. И все пак всичко се свежда дочетири-буквеното-съкращение ТНТМ.\nЗаглавиетого взех от книгата която чета в момента (благодаря ти Гимли) – Hash Oil от Момчил Николов. Това май се води съвременна българска литература – поне е от ‘колекцията’ бърза литература. Честно казано още не мога да реша дали е пълен боклук или брилятно произведение. Май няма и да разбера само от едно прочитане. Истината е че почти не съм имал досег със съвременната БГ литература, за разлика от американската научна фантастика например. Уфф, тръгвам си че Нина ме чака (пак ще ме кара) 😉 Ааа да – по този повод – thought-of-the-day:\nПо-добре да те карат отколкото ти да караш.\nPosted in Uncategorized\t| Tagged dailystuff, general\t| 2 Replies\nPosted on March 27, 2006 by mitsy\nИзбило ме е на култура. ама много ме е избило – толкова че в сряда съм на ‘Кой се страхува от Vifginia Woolf‘ в Сълза & Смях. А пък на 8ми април пак в същия театър съм на ‘Д-р Бляскава Комедия‘. Хубавото е че за Вирджиния дадоха отстъпка – тоест за след нея дадоха разни ВИП карти – 50% отстъпка за 16 човека, пардон билета. Ама така е като отидох за да купя двайсет 😉 Май за следващия сезон ще трябва да подобрим организацията и предварително да договорим отстъпките. Все пак хората са културни и навсякъде дават – и в Народния ми смъкнаха цената – но тогава си беше за 25 билета – просто нямаше как да не предложат нещо. По-големият проблем от организираното посещение на театър е организирането на пост-театралната дискусия. Рядко в девет вечерта има свободни места в заведенията, особено за по-голяма групичка. Ако някой знае къде из центъра могат да се направят резервации без предварително капариране (в бирария/пицария) да си признае. Аз знам само за 1516…Иначе в културната програма за този месец май ще влязат и солистите на Covent Garden, както и Крал Лир в Народния.\nPosted in Uncategorized\t| Tagged dailystuff, entertainment, intruiging\t| Leave a reply


Днес излиза „Мълчание” - романът, който вдъхнови Мартин Скорсезе | МИКА: Музика и лайфстайл\n„Мълчание“ (превод: Маргарита Укегава, изд. “Колибри”) е драматичен епистоларен разказ, който осветлява една слабо позната част от историята на Япония. Действието се развива през XVII век. Шогунът е издал указ за изгонването на всички католически мисионери, но християнството продължава тайното си съществуване. В същото време в Рим, в средите на Римокатолическата църква, се разнася мълва, че Крищовау Ферейра, високоуважаван мисионер в Япония, се е отрекъл от вярата си. Трима млади португалски свещеници заминават за Страната на изгряващото слънце, за да установят истината за учителя си, както и за да продължат разпространяването на християнството по тези далечни земи.


Спим ли добре? - Revita.bg\nСпим ли добре?\nЗдравият сън е важен за целия организъм. Той е ключовата предпоставка за хубаво настроение и добра кондиция през деня. Докато спим телесната температура се понижава, дишането се забавя, кръвното налягане е по-ниско. Тялото си почива, а заедно с това мозъкът „филтрира“ излишната информация, обработвайки мислите и преживяванията.\nДостатъчно ли спим?\nЕдин възрастен би трябвало да спи средно между 6 и 9 часа на денонощие, докато децата имат нужда дори от повече. Освен това е препоръчително човек да си ляга по-рано, защото най-хубавият сън през нощта е в часовете между 12:00 и 2:00.\nПредпоставки за добър сън\nМатракът трябва да „диша” и да копира формата на тялото. Освен избора на подходящо легло, важно е в спалнята да е дори леко хладно, а преди лягане да се проветри. Наличието на цветя в стаята за спане не се препоръчва.\nПсихическа настройка преди лягане – тя е определяща - човек трябва да си легне спокоен и щастлив, оставяйки проблемите за следващия ден. В противен случай ще пострада и качеството на съня.\nПродължителното недоспиване може да доведе до редица здравословни проблеми. Резултатът - постоянен стрес и напрежение, от които страдащият често не може да се освободи дори в постелята. Така лягането в малките часове на нощта и ранното ставане зачестяват все повече, като този (уж временен) ритъм се превръща в начин на живот.


Етерично масло от Градински чай Primavera | MAKASA.ORG\nЕтерично масло от Градински чай се получава чрез парна дестилация на листата на растениението Salvia officinalis. Градиснкият чай е многогодишна лечебна и ароматна билка, която се отглежда в Средиземноморския регион. Градинският чай е бил известен като лечебно растение още в древни времена, името му произлиза от латинското „salvare“, което означава „да лекува“. Служи и като опушващо вещество.\nГрадиснкият чай се използва и като подправка в кухнята. В алтернвативната медицина, намира приложение при проблеми с кожата и косата, при настинки и храносмилателни оплаквания, както и при грижа за устната кухина.\nПроизход: Босна и Херцеговина, Франция\nВ козметиката подходящ за: Акне, противовъзпалително, успокояващо, възстановяващо кожата\nУкрепва имунната система, има антибактериално и противогъбично свойство. Подходящо за дифузиране при изтощение и стрес, за по-добър сън, за по-добро женско здраве, при белези или невродермит\nЗа домашна козметика, смесете максимум 1 капка от етеричното масло в 50 мл базово масло от бадем.\nSalvia Officinalis (салвия) масло * Org, Limonene **, Linalool **\n* от сертифицирано органично отглеждане\nПредназначение: Антибактериално, Женско здраве, Имунитет, Възстановяващо кожата


Пропусната врата прекрати участието на Алберт Попов в слалома на световното - bTV Новините\nНай-добрият ни скиор бе 18-и след първия манш\nПубликувано в 15:13 ч. 21.02.2021 г. - Обновено в 16:35 ч. 21.02.2021 г.\nЗа най-добрия ни скиор - Алберт Попов, световното първенство в Кортина д'Ампецо завърши разочароващо. 23-годишният софиянец, който бе 18-и след първия манш в коронната си дисциплина слалом, пропусна врата още в горната част на трасето във втория манш и не завърши.\nПопов реши да рискува при второто си спускане, но условията на пистата бяха доста влошени. След решение на организаторите, първи във втория манш по трасето започнаха да се спускат скиорите до 15-о място, като след тях бяха тези от 16-а до 30-а позиция.\nОбикновено във втория манш алпийците се спускат в обратен ред - от 30-о към 1-о място спрямо класирането им след първия манш.\nПреди два дни Алберт Попов зае 24-о място в гигантския слалом.\nНорвежецът Себастиан Фос-Солевог спечели световната титла в дисциплината. Той финишира за 1:46.48 минута и спечели второ злато от шампионата след успеха в паралелното отборно състезание преди четири дни.\nФос-Солевог бе трети след първия манш с 52.40 секунди, но направи най-добро второ спускане за 54.08 секунди, което му донесе титлата.\nДруг норвежец - Хенрик Кристоферсен, се нареди трети на 46 стотни. Той се движеше шести след първия манш, но със солидно второ спускане заслужи първо отличие от световен шампионат в любимата си дисциплина.\nСледващия уикенд Световната купа се пренася в Банско. Зимният ни курорт ще приветства най-добрите в света на мъжките ски с два гигантски слалома.


Модерен дом за хора с увреждания откри министър Аврамова\nМодерен социален център от нов тип поема грижата за 25 лица с увреждания, които досега бяха настанени в дом за лица с увреждания в с. Три кладенци, община Враца, и ще осигури достъп до социални услуги на още 20 лица с психични разстройства и 10 възрастни хора, които не могат да се самообслужват. Първият в общината център за грижа за възрастни хора в невъзможност за самообслужване откри днес министърът на регионалното развитие и благоустройството Петя Аврамова, заедно с областния управител Малина Николова и кмета на община Враца Калин Каменов. Той е изграден по проект „Нова възможност за възрастни и хора с увреждания в община Враца“ със 100% безвъзмездна финансова помощ по управляваната от МРРБ Оперативна програма „Региони в растеж“ 2014-2020 г. Общата стойност на проекта, който включва също два Центъра за грижа за лица с психични разстройства за пълнолетни лица и един Център за грижа за лица с умствена изостаналост също за пълнолетни лица, нуждаещи се от здравно-социални грижи, е малко над 2.2 млн.лв. В центъра ще бъдат разкрити 54 работни места, които ще се финансират по оперативна програма „Развитие на човешките ресурси”.\n„Откриваме една дългоочаквана социална услуга в област Враца, защото бяхме длъжници на болните възрастни хора, които се нуждаят от постоянни грижи. Така даваме своя принос да подобрим живота на тази уязвима част от обществото, която има нужда от нашата подкрепа“, каза министър Аврамова. Тя поздрави община Враца за последователната си политика в социалната сфера и напомни, че в годините назад по ОПРР в общината са изградени пет социални институции, насочени към децата и младежите. „Със съвместна работа и в бъдеще ще имаме възможност да подкрепяме уязвимите групи от нашето общество“, подчерта министър Аврамова.\nНяма да има кръгови кръстовища по новостроящия се скоростен път Видин-Ботевград, коментира пред медии министър Аврамова. Тя обясни, че първоначалният проект е предвиждал изграждането на кръгови кръстовища с отбивки за всички населени места по трасето. „По мое настояване и с решение на премиера се препроектираха всички кръстовища в отсечката от Видин до Ботевград, които ще бъдат на две нива. Дори да се оскъпи малко проектът, смятам, че това е правилното решение, така че директното трасе да не бъде възпрепятствано от включване на превозни средства от населените места. Все пак строим скоростен път “, коментира регионалният министър.\nПетя Аврамова подчерта, че развитието на Северозападна България е сред приоритетите на правителството, а целта е областите да догонят останалите региони на страната. „Усилията на правителството са Северна България като цяло да догони Южна България като развитие. АМ „Хемус“ е „пътечката“, по която да дойдат инвеститорите. Тя е много необходима, защото видяхме, че АМ „Тракия“ съсредоточи всички инвеститори в Южна България. За Северозапада ключов е пътят Видин-София, който заедно с „Хемус“ трябва да доведе до привличане на инвестиции, осигуряване на работни места и повишаване стандарта на живот и доходите на хората.“, коментира министър Аврамова.\nРаботи се усилено и за подобряване на републиканската пътна инфраструктура в област Враца. Министър Аврамова напомни, че предстои да завърши започната през 2020 г. рехабилитация на пътя Мездра-Роман. За тази година е предвиден ремонт на пътя Паволче – Челопек – Люти брод, който ще се използва и като обходен маршрут, при строителството на пътния възел за Мездра.\nПрез тази година ще се ремонтира и републиканският път през село Девене, който е в лошо състояние. В програмния период 2021-2027 г. Агенция „Пътна инфраструктура“ ще търси европейско финансиране за изграждане на обходен път на селото. „Навремето така се е строило в България, че всички основни пътища минават и през населени места. В настоящето за всички големи пътни проекти планираме и обходни трасета, с които се заобикалят. Така например, строителството на пътя Мездра – Ботевград включва обходи на Лютидол, Новачене и Скравена, за да изведем тежкия трафик“, коментира регионалният министър .\nПо отношение на срутището в Искърското дефиле при Елисейна министър Петя Аврамова увери, че след разчистването и извозването на хилядите тоново скална маса и обрушването на скатовете движението в дефилето е обезопасено. „Това е първата стъпка, която направихме. Продължаваме в дългосрочен план, имахме вече среща с научната общност, с висшите училища, БАН. Участъкът през Искърското дефиле ще подлежи на ежедневен мониторинг и ще се направи траен проект за укрепването му. Вероятно ще включва дълбоко анкериране и високоякостна мрежа с въжета, които да хващат по-малките камъни, защото големите няма как да бъдат спрени от мрежите. Срокът за изработка на проект е тази година“, обясни регионалният министър.


Тристаен апартамент в сграда ETERNAL I, кв. Малинова Долина, етаж 4, 84.35 кв.м. - Adaria Property\nТристаен апартамент в сграда ETERNAL I, кв. Малинова Долина, етаж 4, 84.35 кв.м.\nРазмер на имота: 84.35 кв.м.\nБрой спални: 2 Спални\nНомер на имота ET39\nЕтажи на сградата: 6\nГодина на строителство: 2024\nПаркинг: Възможност за закупуване\nГараж: Възможност за закупуване\nПълен адрес: кв. Малинова долина, София, България\nКратък Адрес София, кв. Малинова Долина\nТристаен апартамент, директно от инвеститор, без комисиона от купувача.\nАпартаментът се намира на четвъртия етаж в шестетажна сграда в строеж, в жилищен квартал „Малинова долина“, в близост до булевард „Симеоновско шосе“ и Софийски околовръстен път. Наблизо се намира и супермаркет Фантастико. Сградата е с предвидени по проект открити пространства, (отдих, игри, спорт и забавления), разположени непосредствено до величествен вековен дъб, емблематичен за района.\nЖилището разполага с предверие, две спални, дневна с кухненски бокс, баня с тоалетна, втора тоалетна и тераса, като застроената площ е 68,16 кв.м (84,35 кв. м. с общите части). Изложението е север/изток.\nПроектът се отличава с впечатляваща модерна визия, луксозни общи части, безупречен дизайн. Отоплението е на газ, чрез индивидуално котле за всеки апартамент. На партерно ниво са разположени гаражи, паркоместа и място за велосипеди. Осигурено е и подземно ниво с паркоместа и гаражи. Има възможност за закупуване на надземни и подземни паркоместа и гаражи:\n— Надземно паркомясто от €15,000\n— Подземно паркомясто от €17,000\n— Надземен гараж от €22,000\n— Подземен гараж от €18,000\n— Надземен гараж с паркомясто от €32,000.\n— 2000 Евро депозит за резервация на апартамент. Подписва се депозитно споразумение с ангажимент за подписване на предварителен договор за покупко-продажба;\n— 30% (минус депозит) при подписване предварителен договор;\n— 10% при достигане на трета плоча\n— 30% при готов груб строеж, с поставен покрив и изградена зидария (Акт 14);\n— 10% при завършена фасада и поставена дограма;\n— 10% при завършване на сградата (Акт 15);\n— 10% при нотариално прехвърляне собствеността на имота.\n— 2000 Евро депозит за резервация апартамент. Подписва се депозитно споразумение с ангажимент за подписване на предварителен договор за покупко-продажба;\n— 20% (минус депозит) Подписва се предварителен договор;\n— 40% при готов груб строеж, с поставен покрив и изградена зидария (Акт 14);\n— 30% (минус депозит) Подписва се предварителен договор;\n— Банков кредит на етап акт 14 за останалите 70%, които разпределени на акт 14, акт 16 – 10%.\nквадратура: 68,16 стаи: 2 бани: 2\nТагове за имота\nЧетиристаен апартамент в м. Гърдова глава, етаж 4, 180.76 кв.м.\nДвустаен апартамент в м. Гърдова глава, етаж 3, 73.91 кв.м.\nЧетиристаен апартамент в м. Гърдова глава, етаж 3, 147.95 кв.м.\nТристаен апартамент в м. Гърдова глава, етаж 2, 129.24 кв.м.\n+359 878 379 594\nПревръщаме търсенето на дом в забавление\nСофия, ул. Тинтява 15-17,


Поредността на извършване на действията по сключване на договора и плащане на цената се уговаря по различен начин в практиката. Трябва да имам предвид, че с цел запазването интересите и на двете страни, е препоръчително първо да сключим договора, т.е. да се явим пред нотариуса и той да състави нотариалния акт, след което да се плати цената.Все пак плащането на цената е последица от вече сключен договор, поради което е необходимо като „основание“ в платежното нареждане да се посочи “покупка на имот” и номера на нотариалния акт.\nПредвид ограниченията в законодателството и цените на недвижимите имоти, плащането на цената трябва да стане (в огромен брой от случаите) задължително по банков път. Законът посочва плащанията по договорите за продажба на недвижими имоти да стават задължително по банков път, когато цената е по-висока от 10 000 лв.\nПлащането на суми по-големи от 15 000 лв., независимо от основанието за плащане, не може да стане на ръка, в брой, предвид забраните в законодателството и предвидените сериозни глоби и имуществени санкции при нарушаване на това правило.\nПредвижда се глоба в размер на 25 % от сумата, която не е заплатена чрез банка, ако извършителят на нарушението е физическо лице, а ако е юридическо лице имуществената санкция е в размер на 50 % от платената сума!\n1. Превеждането на парите в нарочена сметка на нотариуса, като за целта е необходимо да направим изрична уговорка с нотариуса. Част от уговорката с нотариуса може да бъде сумата по продажбата да бъде преведена на продавача едва след като нотариусът впише договора и се увери, че няма предходни вписвания за вещни тежести, които обременяват имота (като напр. право на ползване, право на преминаване право на строеж, право на надстрояване). Това е своеобразна гаранция за мен като купувач, че парите ще бъдат получени от продавача едва след като рискът за мен е ограничен до минимум.\n2. Превеждането на парите по разплащателна сметка на продавача, която е предоставена на купувача. Тук съществува риск продавачът да получи парите по договора, без купувачът да е гарантиран в максимална степен че е получил собствеността върху имота. В случай на злоупотреба от страна на продавача, ще трябва да водя дълга съдебна битка, за да си получа обратно парите, а в определени случаи може дори да “изпия една студена вода”, защото продавачът е похарчил всичко и няма имущество, срещу което да се проведе принудително изпълнение.\n3. Превеждането на парите може да стане и чрез специална форма на плащане, която гарантира в максимална степен изпълнението на задълженията по договора и на двете страни и се наричаакредитив. Въпреки че в практиката акредитивът се използва предимно в търговията с чуждестранни партньори, мога да обмисля използването му и при плащане по договор за покупка на недвижим имот.\nЗа целта трябва да попълня нареждане за откриване на акредитив, в което да посоча:\nмоите пълни данни като наредител – три имена, адрес за кореспонденция, телефон;\nпълните данни на продавача, който да получи парите – три имена, адрес, в случай че е ЮЛ – елементи от регистрацията и ЕИК по регистър Булстат;\nсума и валута по акредитива (продажната цена);\nизисквани документи за усвояване на акредитива – от изключително важно значение, за да се гарантира в максимална степен получаването на собствеността върху имота.\n- удостоверение за липса на вещни тежести върху имота;\n- удостоверение за липса на реституционни претенции;\n- удостоверение че имотът не е общински или държавен;\n- удостоверение за семейно положение на продавача;\n- удостоверение за липса на производство по несъстоятелност спрямо продавача;\n-удостоверение за извършено вписване на договора за продажба.\nсрок на валидност на акредитива – времето, през което банката ще може да плати сумата на продавача;\nначин на плащане на сумата, който може да бъде “на виждане” – изплащане на цялата сума на продавача когато той лично или чрез пълномощник се яви в банката;\nСлед като съм създал акредитива и съм гарантирал плащането по него със свои средства, за продавача остава да изпълни посочените в акредитивното нареждане условия, да се яви в банката и да представи посочените от мен документи. Когато банковите служители се убедят в наличието и изправността на всички представени документи, банката ще плати сумата по акредитива (цената по продажбата) на продавача, което създава гаранция за мен, че сумата ще бъде платена след като прехвърлянето на собствеността е доказано пред банката от продавача.


Блог ____________________________________________________________________________ [ начало ]\nПрез последните години Васил Бояджиев развива успешно компанията ВЕСИ СТИЛ, фокусирана върху графичен и уеб дизайн, предпечат, уеб разработки, изработка на рекламни материали, предметна реклама и нестандартни рекламни решения, както и цялостна корпоративна идентичност. Клиенти на фирмата са водещи компании от областта на информационните технологии, бизнес софтуера, фармацията, хранителната промишленост, производството и мебелния бранш.\n„Съветът ми към всички млади хора е да опитат. Сигурен съм, че всеки има талант, всеки трябва да вникне в себе си и да разбере какъв е той“ - заяви Васил и добави, че е най-добре младите хора да се опитат да стартират бизнес сега, защото когато са по-млади ще изгубят по-малко, ако бизнесът им не е успешен. „Аз инвестирах изцяло сам в бизнеса си. Днес не дължа на никого нищо. Разчитам на това, което имам, това което постигнат и на хората, с които работя“ - добави предприемачът.\n[ цялата новина ]\nАвтор: Александър Александров ( Кросроудс България )\nИновативната концепция обединява няколко технологии, предлагани от "Джи Пойнт Кардс" - най-новия бранд на фирма "Джи Поийнт Груп", включително отпечатване на индивидуален дизайн върху всяка карта и ембосиране на име или инициали. Това позволява постигане на пълна персонализация на крайния продукт и съответно – много по-висока степен на удовлетворяване на клиента, който получава една наистина уникална, създадена за него карта.\nСнимка: ВЕСИ СТИЛ\nУчени от Технологичния университет в Токио представиха уникална технологична концепция, която позволява създаването на един голям екран чрез подреждането на няколко малки сензорни устройства (например смартфони или таблети). Видео можете да видите ТУК.\nТехнологията се нарича Pinch. Тя изисква допиране на сензорните устройства едно до друго, след което с обикновено движение с два пръста картината на техните дисплеи може да се съедини.\nЗа сега технологията е далеч от пазарен релийз, но възможностите пред нея са големи. С нейна помощ например група приятели могат да гледат разнообразно съдържание на голям екран, да създават виртуални екрани с различна форма, подходящи за игри или музикални приложения и т.н. Приложенията за целите на маркетинга също са многобройни.\nСнимка: YouTube ( Video clip )


Какво е CERN | CERN – материали и статии\nЕдна година по-късно отново на среща на ЮНЕСКО проведена в Париж през 1951 г. се взема решение за създаване ба съвет по ядрени изследвания в Европа. Само няколко месеца след това 11 държави подписват споразумение за временен Съвет и названието CERN става известно. По-късно през 1952 г на Съвет в Женева, Швейцария се избира и местонахождението за бъдеща лаборатория.\nСлед създаването на лаборатория изследванията задминават всякакви граници и достигат много по-далеч от изучаване на атомното ядро. Като главна цел е изследване на взаимодействията на елементарни частици. Сред по-важните постижения за постигане на експеримента в CERN са:\nОткриването на неутрални токове. Това става през 1973 г;\nОткриване на Z и W биозони. Десет годи ни по-късно през 1983 г;\nПрез 1984 г. Симон ван дер Мер и Карло Рубиа вземат Нобелова награда по физика за откритията на W и Z бозоните.\nИзмерване на брои неутрино частици, функциониращи при Z зони и при експерименти с ускорител LEP. Това е направено през 1989 г;\nСъздаване на първата атомна антиматерия от 1995 година и експеримента PS210;\nПрез 2001 г, става откриване на директните нарушения в CP-симетрия и в експеримента NA48;\n2010 година е известна с изолацията на 38 на брои атома и анти водород;\nИдва ред на поддържане на анти водородните частици за повече от 15 минути.\n← Информация за CERN История на CERN →


← Previous Previous post: Guru Puja: Follow My Message of Love\nPosted on неделя, април 8th, 2007 понеделник, септември 7th, 2020 Leave a comment\nTags EasterTagsTranslation (English to Bulgarian) - VERIFIEDTagsAgya, egoTagsEnglishTagsAudioTagsVideo DPTags PDF\nКазах, че днес е много важен ден. Това е ново начало за вас, за всички вас. Опитайте се да разберете, че работихте много усилено до сега и искахте да направите много повече, отколкото сте в състояние. Това беше ваше желание и то ще се изработи, определено ще се осъществи. Ако вашето желание е силно, нещата ще се получат и ще имате голям шанс да помагате на хората, както сте помогнали на себе си. И да сте щастливи от това. По-добре е да решите да помагате на другите.\nВажно е, всички те трябва да бъдат благословени. Можете да го направите. Тук лежи вашето водачество – трябва да давате на другите. Повечето от вас са го получили за себе си, но трябва да го дадете на другите. Нека те да спечелят в своята духовност. Знам, много от вас получиха своята Реализация и сте дълбоки в нея, и сте щастливи.\nИ така, бъдете щастливи и радостни; това е първият знак, че сте реализирани и сте получили Реализация. С нея можете да давате Реализация на другите.\nОсобеното на този ден е, че Христос се върна към живота, за да направи нещо за нас. И така, това е много важен ден за всички нас. Бих казала, че днес трябва да разберете, че сега имате тази сила да давате Реализация на другите. Вие я имате, но сега трябва да я използвате. Тези, които имат своята Себереализация, не трябва да хабят енергията си, а да се опитат да я дават. Този свят е пълен с хаос и все още продължават кавгите и битките. Така че ваша отговорност, ваш дълг ще е да говорите с тях и да им кажете, че най-важното е Сахаджа йогите да се омиротворят и да се радват на плодовете на Сахаджа Йога. Сигурна съм, че всичко ще се оправи. С много от вас се е получило и също ще стане с другите.\nТова не е просто разговор, а нещо, което се случва. И така, опитайте се да запомните, че всички вие сте Сахаджа йоги и заслужавате много добра подкрепа от Мен и от Всемогъщия Бог. /смее се/ Няма защо да се разстройвате, това са различни тестове, които ще изработят добротата във вас, и ще видите резултатите. Ще намерите Сахаджа йоги, специални.\nМного е хубаво да видя толкова много от вас, които са се опитали да получат Реализация и които вече наистина са реализирани. Има много, които искат да получат Реализация. А има много, които са вече реализирани и могат много да помогнат на другите, които се нуждаят от тяхната помощ.\nДнес е добър ден да вземете решение за вашето бъдеще. Трябва да решите какво ще направите, за да помогнете на другите Сахаджа йогите да привлекат повече Сахаджа йоги. Трябва да разпространяваме Сахаджа Йога. Виждате, че има много проблеми и колкото повече стават Сахаджа йогите, проблемите ще стават по-малко, всички те ще бъдат решени.\nПожелавам ви късмет, за това моля ви, опитайте се да установите подходящо и да затвърдите вашата Реализация. Надявам се да нямате съмнения за това. Ако имате някакви съмнения, може да Ми пишете.\nСега имаме много добри хора, които дойдоха в Сахаджа Йога. И така, ваша отговорност е да видите те да станат добри Сахаджа йоги и да се радват на благословиите. Радвам се да видя толкова много от вас, които дойдоха днес. Също имахме много хубав ден.\nВ живота на Христос се случи велико нещо – Той става, Той стана, Той вече беше Сахаджа йоги и се опита да направи много Сахаджа йоги, по възможност. Но по онова време хората не бяха толкова будни, каквито сте вие сега. Вие сте специални хора, които търсят и са намерили, и които могат да го дадат на другите. Това не е да го пазите за себе си. Ако сте го получили, не мислете, че сте получили последен шанс, а дайте шанс на другите.\nАз съм с всички вас. Ако някой от вас имат личен или друг проблем, трябва да Ми пише. Съжалявам, но няма да мога да ви дам нещо за този специален ден. /смях/\n/Аплодисменти. Сахаджа йоги извикват “Боло Ади Шакти Шри Нирмала Мата ки джей!” – б.р./


gnezdoto.bg - Ако животът ти поднесе лимон, попитай за сол и текила - Соня Краус - книга\nСоня Краус е родена през 1973 г. във Франкфурт на Майн.\nПридобива известност през 1998 г. като асистентка в телевизионното състезание „Колелото на късмета”. Впоследствие става титулярна водеща на развлекателни предавания.\nСоня Краус започва работа като модел едва 15-годишна. Работила е във всички модни столици на света. Мечтае да се яви и по телевизията, озовава се в „Колелото на късмета”… но не желае и не може да мълчи. Така се ражда предаването „Ток-ток-ток” („Говори, говори, говори”), създадено специално за нея. Със свежите си идеи Соня Краус съдейства за обновяването на частния телевизионен канал ProSieben. Популярната водеща е авторка на два бестселъра – „Строителна площадка Мъж” и „Строителна площадка Тяло”. В новата книга, която предлагаме на вниманието ви, тя разказва между другото как се е научила да печели пари с имиджа си на кукла Барби вместо да мокри със сълзи възглавницата си.


Realzoom: С какво Турция е по-привлекателна за инвестиции, отколкото България?\nНамирането на 5000 работници и специалисти в България би било проблем за всеки голям концерн\nИзходът от борбата между България и Турция за рекордната инвестиция на Фолксваген в размер на около 1,5 милиарда евро изглежда предрешен.\nПо обем на брутния вътрешен продукт турската икономика е осемнадесета в света, докато България е едва на 73-то място. От години задграничните инвеститори посочват дефицита на квалифицирана работна ръка като основен проблем пред бизнеса в демографски топящата се България. А със своето 80-милионно население Турция е в много по-добра позиция, при това не само в количествено отношение, пише Дойче веле.\nЕтикети: автомобили, инвестиции, Общество, Турция, Volkswagen


Ужасяващи подробности за убийството във Варненско\n19 Ное 2017 15:58\nВарненската полиция разкри жестокото убийство, извършено в село Войводино. Задържани са двама мъже.\nС постановление на окръжна прокуратура в морския град престоя им в ареста е удължен до 72 часа. Срещу тях е внесено обвинение за грабеж, придружен с убийство. Очаква се държавното обвинение да внесе искане за задържането им под стража.\nПод ръководството на Окръжната прокуратура във Варна и с денонощните усилия на служители от ОД на МВР са установени и задържани убийците на 59-годишния самотно живеещ мъж. В ареста са 29- годишният Ивелин М. и 27-годишният Ангел П. от Вълчи дол. Тежкото криминално престъпление е извършено на 16 срещу 17 ноември 2017 г. в дома на жертвата. Сигналът е подаден преди обяд на 17 ноември 2017 г. от съседка. Жената забелязала отворен прозорец на къщата на мъжа. Повикала го по име и след като той не се обадил, уведомила кмета на селото и полицията. Полицейски служители, повикани на местопроизшествието, извършили оглед. Тялото на самотния мъж било намерено вътре в дома му с наранявания от тъп предмет по тялото, главата и ръцете. Първоначалната информация, че е бил убит с брадва е отхвърлена.\nПредприети били незабавно оперативно-издирвателни действия и под ръководството на прокурор криминалистите стигнали до убийците. Двамата младежи са проникнали в дома на 59-годишния мъж с намерението да извършат грабеж. Мъжът обаче ги усетил и опитал да им окаже съпротива. С това се обясняват и нараняванията по ръцете на жертвата, твърдят патолозите.


Борисов проведе работна среща с Веселин Марешки\nБорисов: Предложих на Нинова да бъде председател на НС, тя отказа (видео)\nГЕРБ и Обединени патриоти се споразумяха и за пенсиите\nЕкипите на ГЕРБ и Воля ще продължат да провеждат работни срещи за намиране на формулата за гарантиране на широко и стабилно парламентарно мнозинство\nПредседателят на ГЕРБ Бойко Борисов проведе работна среща с председателя на „Воля“ Веселин Марешки. Българското председателство на ЕС, мигрантският натиск, Брекзит, Европа на скорости и стабилността на бъдещото управление на страната бяха сред основните теми на разговора. Марешки и Борисов се обединиха около извода, че по тези теми България се нуждае от надпартийност и национален консенсус.\nБойко Борисов за пореден път декларира, че ГЕРБ ще гарантира евроатлантическата ориентация на България и че основните приоритети пред център-дясното управление на страната остават ниските данъци и увеличаването на ръста на икономиката. Екипите на ГЕРБ и Воля ще продължат да провеждат работни срещи за намиране на формулата за гарантиране на широко и стабилно парламентарно мнозинство.\nВеселин Марешки подчерта, че позиционирайки се в център-дясното политическо пространство, Воля ще подкрепи пълен управленски мандат на бъдещия кабинет с министър-председател Бойко Борисов.\nЕтикети Бойко Борисов ГЕРБ ЕС Веселин Марешки воля Брекзит избори2017 мигрантският натиск


Прогнози за 31.08.2017 - Prognozirame.com\nавгуст 31, 2017 май 13, 2018\nЗа днешното си домакинство на Холандия, националите на Франция ще бъдат в пълен състав, което със сигурност ще затрудни максимално играчите на ниската земя. Белгийските национали все още нямат загуба в квалификациите мондиала, като срещу тях се изправят националите на Гибралтар, които от своя страна не познават вкуса на победата.\nОтбора на Парагвай ще трябва да се потруди задължително успех, ако иска да запази шансовете си за участие на световното по футбол в гостуването си на Чили. Същото се отнася и за националите ни, ако искат да запазят шансовете си за участие на баражите.\nГолямата новина в лагера на Холандия за днешната среща е възможността да видим Робин ван Перси да облече националната фланелка на лалетата. Последният път, когато това се случи бе през Октомври 2015 година. Холандия заемат третата позиция в група А на квалификациите за мондиала в Русия, като още една загуба в днешната среща ще означава провал за класиране на световното през следващата година.\nВ състава на Франция няма кадрови проблеми, което означава че ще можем да видим Пол Погба, Оливие Жиру, Антоан Гризман, Лаказет и Килиан Мбапе тази вечер, което със сигурност ще затрудни максимално националите на Холандия.\nБелгия – Гиблартар\nТреньорът на националният отбор на Белгия- Роберто Мартинез изказа предположение, че звездата на Челси Еден Азар може и да вземе участие в днешната среща. Футболистът все още не е напълно възстановен от контузията си в глезена, която получи в среща, защитавайки именно цветовете на Белгия. Домакините все още нямат допуснато поражение в квалификациите за световното по футбол, записвайки пет победи и едва едно равенство срещу тима на Гърция.\nНационалите на Гибралтар от своя страна не познават вкуса на победата, след три загуби у дома и три като гост. Днешната среща ще е едва вторият път, когато двата тима ще трябва да премерят сили, като първата двубой завърши с унищожителните шест безответни гола от страна на белгийският тим.\nИзключително важна среща и за двата тима, особено за тима на Парагвай, който ще трябва да се потруди единствено и само за победа, ако иска да запази шансовете си за участие на световното по футбол. Съперниците им от Чили заемат четвъртото място, което автоматично им гарантира пътуване до Русия догодина, но националите на Аржентина са доста близо до това да направят рокада в групата.\nДомакинският фактор ще изиграе сериозна роля в днешната среща, след като националите на Чили успяха да постигнат победи в последните си четири срещи на собствен терен. На другият полюс е отбора на Параграй, който започна подобаващо квалификациите, но през настоящата година записа четири последователни загуби на международната сцена.\nНационалите ни ще се нуждаят от задължителна победа на стадион “Васил Левски”, ако искат да запазят шансовете си за участие на баражите за световното по футбол. Предизвикателството в лицето на Швеция е доста сериозно, с оглед на факта че гостите делят първото място в нашата група с тима на Франция.\nОще с нас за бараж се бори и отбора на Холандия, като при евентуална победа на нашите, не само че ще затвърди позициите си в групата, но и ще имаме възможност да се борим и за второто място. Големият отсъстващ в групата на националите ни ще бъде Спас Делев, който се превърна в главно действащо лице при успеха с 2-0 над Холандия.


Левон Хампарцумян: Очаква ни период на икономически растеж и инфлация | newsONE\nпонеделник | 24.01.2022 | 21:21:00\nЛевон Хампарцумян: Очаква ни период на икономически растеж и инфлация\nСпукване на балон е когато катастрофално цените на всички имоти рязко спаднат, хората да не могат да си покриват кредитите и ние сме далече от такъв сценарий, заяви още експертът\nЛевон Хампарцумян е роден е на 26 декември 1953 г. в гр. София. Дипломира се като инженер-химик. През социалистическите години работи в “Кремиковци” АД и в Централния институт по изчислителна техника. Има 6 патента в сферата на производствените технологии.\nЛевон Хампарцумян е от пионерите в консултантско-одиторския бранш в България. През 1992 г. с Мартин Заимов създават “Българска одиторска компания” – консултантска фирма, асоциирана в интернационалната мрежа на Coopers&Lybrand. След две години продават компанията си на Coopers&Lybrand. В средата на 1990-те оглавява департамент “Бизнес развитие” на компанията Pricewaterhouse-Coopers, а после се премества в българския офис на Ernst&Young. Прекарва 5 години в Канада, работейки като консултант по проекти с Русия.\nПрез 1997 г. е избран за почетен консул на Канада в София, като заема позицията и по-късно, с изключение на периодите, през които е на длъжности в държавната администрация. В кабинета на Иван Костов, Хампарцумян е заместник-министър на икономиката, а от 2000 г. и изпълнителен директор на Агенцията за приватизация.\nПрез 2001 г. става главен изпълнителен директор и председател на Управителния съвет на “УниКредит Булбанк”. Той е и заместник–председател на Управителния съвет на БОРИКА и председател на Управителния съвет на Асоциацията на банките в България.\nПонастоящем е и член на Управителния съвет на Института за пазарна икономика, председател на Настоятелството на СУ “Св. Климент Охридски”, член на Настоятелството на Висшето училище по застраховане и финанси и член на Настоятелството на City University of Seattle в България.\nХампарцумян е носител на множество награди. През 2007 г. фондация „Атанас Буров” му присъжда наградата “Буров” за банково управление. Той е обявяван 2 пъти за “банкер на годината” – от списание Finance Central Europe през 2005 г. и от вестник “Банкеръ” през 2007 г. През 2006 г. списание “Мениджър” му връчва приза “Мениджър на годината”.\nБанкерът е носител на Ордена на звездата на италианската солидарност (Ordine della Stella della Solidarietà Italiana) и получава титлата “комендаторе” от президента на Република Италия Джорджо Наполитано през 2008 г. През 2012 г. получава наградата “Мениджър на годината”.\nСнимка: личният фейсбук профил на Хампарцумян\nГ-н Хампарцумян, ще има ли катастрофални ефекти след премахването на Мораториума за цените на тока, парното и водата за домакинствата?\nНяма да има катастрофални ефекти. Ние не сме в катастрофична фаза на развитието си. Дори да има натрупани неефективности в управлението на енергетиката в България плюс един външен шок, който при всички случай е временен и един постоянен шок, който е неправилната холограма на зелената сделка. По-богатите страни могат да си позволят по-бързо да позеленеят. Те така или иначе, ако си затворят атомните централи, както е в Германия, ще трябва да купуват ток от останалата Европа, в съседство има Франция и други държави, които имат ядрена енергетика. Има държави, които все още имат въглища. Би трябвало там да се синхронизират нещата, за да няма такива шокове, защото благосъстоянието на населението трябва да бъде в баланс с позеленяването. Самата дефиниция зелена енергия е идеалистично политическо- популистка, отколкото технологична.\nКазват, че мораториумът предсрочно ще бъде отменен. Да не очакваме повишение на цените на електроенергията, така ли?\nНе. Цените на енергията ще вървят нагоре, но не така рязко, сигурно ще има едно връщане назад. Същевременно в света виждате, че има инфлационни процеси, които ще се овладеят, за да няма шокова инфлация. Най-вероятно ни очаква един период на икономически растеж, който винаги се придружава с инфлация. Работата на Централните банки е да държат инфлацията в някакви разумни граници.\nОчаквате ли инфлацията през 2022 г. да е двуцифрена?\nНе, в никакъв случай. Поне прогнозите на ЕЦБ и хората, които се занимават с този проблем, е, че през втората половина на годината инфлационните процеси ще бъдат балансирани. Най-лошият сценарий е стагфлацията, когато имаме стагнация, придружена от инфлация. Да се надяваме, че няма да се стигне дотам. Нито един сценарий не е изключен, въпросът е с каква вероятност той би се осъществил.\nНа какво отдавате това, че потребителят спестява повече от обичайното? Това проблем ли е за икономиката?\nПо принцип българинът е спестовен. Общо взето имаме стабилна банкова система, тя е инфраструктура на реалната икономика. Тя не е нещо изолирано. Когато реалната икономика тръгне да расте, банките имат ролята да я подкрепят. Ако няма достатъчно проекти, в които да се инвестират тези пари, те се спестяват. Когато имате шокове като пандемията, хората по естествен начин е добре тези, които имат възможност, да спестяват, и отлагат някои по-фундаментални покупки или инвестиции.\nТова е ресурсът, който ще подкрепи бъдещото развитие на икономиката и благосъстоянието на хората. Както виждате имотният пазар е показателен, че един куп хора искат едно по-хубаво жилище. Богатството на хората расте, колкото и това да изглежда парадоксално на фона на приказките за криза. Последствията от предполагаемата пандемична криза върху икономиката бяха по-малки в световен мащаб и в България.\nВъв време на криза всички очакваха понижаване на цените на недвижимите имоти, а пък там се наблюдава скок? Това логично ли е?\nТова е търсене и предлагане. Скокът на цените на имотите е само в няколко града на България, където има повече икономическо активни хора, където има повече възможности да се печели добре. Съответно има търсене и предлагане, което не може да догони търсенето в момента, в което цените растат.\nИма тенденции, които ако продължат да се развиват по определен начин, биха довели до балон. Но ако след 1 година растежът на цените спре или дори има някакво връщане, това все още не е спукване на балон, а балансиране на пазара. Спукване на балон е когато катастрофално цените на всички имоти рязко спаднат, хората започнат масово и панически да разпродават, да не могат да си покриват кредитите. Ние сме далече от такъв сценарий.\nБанките повишиха таксите си. Това логично ли е във времето, в което се намираме?\nФинансовите услуги днес са значително по-съвършени, отколкото преди 10 години. Ако преди 10-15 години присъствието на една банка се изразяваше на развита клонова мрежа, днес все повече отиваме в сферата на безналични плащания, дигитални услуги, които изискват разходи от страна на банките. Тези разходи се прехвърлят върху цената на услугите. До момента, в който хората са склонни да ги плащат, да си купуват удобство заедно с по-високите цени.\nНе бива да забравяме, че не е толкова далече времето, когато заплатите се изплащаха на каса, което означаваше два пъти в месеца да има опашки и да се блокира работата на фирма или институция. Днес имаме достъп до парите си 24/7. Това струва някакви пари – поддръжката на тези системи, киберсигурност, всякакви други неща, които не са така видими, както един лъскав банков клон.\nОт друга страна се появяват нови играчи на пазара на разплащанията. Те се опитват да влязат в тази относително безрискова игра и да предложат по-ниски цени. Това ще бъде пак едно състезание между търсене и предлагане.\nПовишаващите се такси правят ли непривлекателни банките за хората и карат ли ги да се отказват от тях?\nНе бих казал, че са непривлекателни. Алтернативата на това човек да си държи парите в банка са дюшеци, буркани. Там разходи нямате, но имате рискове, че може някой да ги открадне, да се наводнят или да изгорят. Те показват, че част от парите, които плащаме на банките за услугите, ние си купуваме и определена доза сигурност.\nНараства ли търсенето на кредити?\nИма известен ръст. Той основно е базиран на ръста на ипотечния пазар. Доста хора вземат кредити за ремонт на жилища, когато става дума за физически лица. Когато става въпрос за инвестиции – икономически растеж в света, в Европа и пренареждането на веригите за производство и доставка би трябвало да създадат определени шансове за България ние да си намерим едно по-добро място в новата подредба на света.\nКаква 2022 година да очакваме по отношение на икономиката и банките?\nНадяваме се най-после тези пандемични въздействия да намалеят значително и да имаме икономически растеж. Очакванията на света са за растеж. Обикновено след всяка война, пандемия и други има един естествен стремеж хората да компенсират с лично потребление, с инвестиции, с развитие, с пътувания.\nНяма да бъде точно светът, който загубихме през 2019 година, но имаме всички предпоставки да се надяваме да бъдем успешни.\nВ новата история на България след Освобождението, в края на XIX в. до ден днешен България никога не е била по-богата. Как е разпределено богатството вече е друг въпрос, но ние имаме предпоставките да бъдем с един по-висок жизнен стандарт, да имаме една по-добре подредена икономика с добри връзки с останалата част на света и да може да предлагаме стоки и услуги, които светът да иска.\nВъпреки това ние сме бедни, в сравнение с най-развитите страни в Европа, но бихме могли да направим дългосрочни и устойчиви усилия да не сме в тази позиция. Това обаче не става с два декрета на правителството или някакви масирани помощи и планове за възстановяване. Трябва да се стимулира предприемчивостта, трябва да се подобри образованието, трябва да се подобри и да се направи по-ефективна и предсказуема средата за бизнес и всички други неща, които са характерни за развитите държави.


Всемирното Православие - СВ. АНДРЕЙ КРИТСКИ: СЛОВО НА РОЖДЕСТВО НА ПРЕСВЕТА БОГОРОДИЦА (2)\nСВ. АНДРЕЙ КРИТСКИ: СЛОВО НА РОЖДЕСТВО НА ПРЕСВЕТА БОГОРОДИЦА (2)\nНаписана от св. Андрей Критски\nТози празник за нас е началото на празниците. Служейки за предел на закона и пророчествата, той заедно с това служи и като врата към благодатта и истината. Може да бъде наречен още среден и последен. Неговото начало е краят на закона; средата – съединението на крайните точки, краят – откровението на истината. „Понеже завършък на закона е Христос“ (Рим. 10:4), който ни освобождава от буквата и ни въздига към духа.\nТук е краят на закона: защото Законодателят, завършвайки всичко, промени буквата в дух и върши всичко по решение на волята Си (Еф. 1:10), оживявайки закона с благодатта: благодатта прие закона под свое владичество, а законът се подчини на благодатта, така че свойствата на закона и благодатта да не се смесват взаимно, а само тежкото, робското и служебното (в закона), с божествената сила се измени на леко и свободно (в благодатта), тъй че ние – по думите на Апостола – да не бъдем поробени „под стихиите на света“ (Гал. 4:3) и да не бъдем под робското иго на буквата на закона. Това е върхът на Христовите благодеяния към нас! Това е откровението на тайната! Това е обожението на възприетото човечество – плод на изтощението (самопонизяването) на Богочовека.\nРазбира се, светлото и явно снизхождане на Бога към човеците трябва да има радостно начало, привеждащо към нас великия дар на спасението. Такъв е и настоящият празник, имащ за начало Рождеството на Богородица, а за край – съединението на Словото с плътта, това най-славното от всички чудеса, непрестанно възвестявано, необятно и непостижимо. Колкото по-малко е постижимо, толкова повече то се открива; и колкото повече се открива, толкова по-малко е постижимо. Затова настоящият богоблагодатен ден, първи от нашите празненства, явявайки светлината на девството и сякаш сплитайки венец от неувяхващи цветя от духовната градина на Писанията, предлага на творението всеобща радост. Дерзайте - казва той – ето празникът на рождението на Девата и обновлението на човешкия род! Девата се ражда, възпитава, израства и се готви да бъде Майка на Всецаря на вековете – Бога. Всичко това, с помощта на Давид, става за нас предмет на духовно съзерцание. Богомайката ни открива своето богодарувано рождество, а Давид посочва блаженството на човешкия род и дивното сродство на Бога с човеците.\nО, чудо! Тя става посредница между величието на Божеството и нищожеството на плътта и става майка на Създателя; а това проповядва за бъдещето като за настояще, и приема от Бога с клетва славния обет за продължение и съхраняване на рода „от плода на твоята утроба“ (Пс. 131:11).\nИ тъй, наистина трябва да се прослави тайнството на този ден и да се принесе слово в дар на майката на Словото: защото нищо не ѝ е тъй приятно, както словото и хвалението чрез слово. Така и ние ще получим двойна полза: първо, ще встъпим в царството на истината и второ, ще излезем от плена и робството на писания Закон. По какъв начин? Известно е, че когато мракът изчезва, тогава се явява светлината. Така и тук: след закона идва свободата на благодатта.\nДнешното тържество е граница, отделяща истината от предобразите и въвеждаща новото вместо ветхото. За това божествената тръба на Духа Павел възкликва: „Оня, който е в Христа, е нова твар (2 Кор. 5:17): обновете се, древното премина; ето, всичко стана ново! Защото законът не докара нищо до съвършенство, а въведе се по-добра надежда, чрез която се приближаваме до Бога" (Евр. 7:19). Истината на благодатта светло възсия!\nНека днес да е единно, общо тържеството на небето и земята! Нека заедно празнува всичко, което е в света и извън света. Сега за Твореца на всичко се устрои сътворен храм, а Той приготвя ново Божествено жилище за Своето творение. Сега изгонената от страната на блаженството наша природа приема начало на обожението и пръстта се стреми да се възнесе към най-висока слава. Сега Адам принася от нас и за нас начатък на Бога, най-достойният плод на човечеството – Мария, в която Новият Адам става Хляб за възобновяването на човешкия род.\nДнес се отварят великите недра на девството и Църквата, по образа на брака, полага на себе си чистия бисер на истинската непорочност. Сега човешкото достойнство приема дара на първото творение и се възвръща в предишното състояние; човекът получава в превъзходен и най-богоприличен вид помрачените от безобразието на греха благолепие и красота, чрез съединението на човешката природа с Родения от Майката „Най-прекрасен от синовете човешки” (Пс. 44:3).\nИ така творението става наистина ново създание, възсъздаването се превръща в обожение, а обожението – във възвръщане към първоначалното съвършенство! Днес неплодната старица става неочаквано майка и раждайки Онази, която ще роди без мъж, освещава естественото раждане. Сега е приготвен благолепен цвят за божествената багреница и бедната човешка природа се облича в царствено достойнство. Сега, според пророчеството, произраства Давидовият корен, ставайки вечно зелен Ааронов жезъл, процъфтя за нас Силният Жезъл – Христос. Сега от Иуда и Давид произлиза Девата Отроковица, която сама изобразява царското и свещеническо достойнство на Приелия Аароново свещенство по чина на Мелхиседек (Евр. 7:15). Сега започва възсъздаването на нашата природа и опустошеният свят, приемайки богоприличен образ, получава начало от второто Божествено творение.\nДа се весели, прочее, днес цялата твар, да тържествува природата. „Росете, небеса, отгоре, и облаците да изливат правда“ (Ис. 45:8), „и планините ще пущат гроздов сок (Ам. 9:13), „възклицавайте от радост, планини, защото Господ утеши Своя народ“ (Ис. 49:13) „и издигна за нас в дома на Своя отрок Давида рог на спасение“ (Лукa 1:69), тази пренепорочна и непознала мъж Дева, от която се роди Христос, очакваната надежда и спасение на езичниците. Да ликува днес всяка благодарна душа и природата да призове тварите за обновление и възсъздаване. Неплодни, съберете се скоро: защото бездетната и неплодната роди божествената отроковица – Девата. Майки, радвайте се: нераждалата майка роди нетленната Майка и Дева. Деви, веселете се: незасятата земя неизречено произрасна Този, Който се ражда от Отца. Жени, тържествувайте: жена даде в древност повод за грях и пак тя възприе начатъка на спасението; жената, осъдена в древност, беше оправдана от Бога, безмъжна Майка, избрана от Създателя, и обновление на човешкия род. Всяко творение да славослови и ликува и да принася дар, достоен за този ден.\nПървото сътворяване на хората стана от чистата и неосквернена земя; но тяхната природа помрачи вроденото ѝ достойнство, лишавайки се от благодатта чрез греха на непослушанието; затова бяхме изгонени от страната на живота и вместо райските наслади, получихме временен живот, като родово наследство, а с него и смърт и тление за нашия род. Всички започнаха да предпочитат земята пред небето, така че не остана никаква надежда за спасение, освен свише.\nНито естественият, нито писаният Закон, нито пламенните примирителни слова на пророците бяха в състояние да излекуват болестта. Никой не знаеше как да изправи човешката природа и по какъв начин тя би могла да се възведе към първоначалното достойнство, докато не благоволи Художникът на всичко Бог да ни открие друг строен и новосъздаден свят, унищожавайки от древност получената рана на греха, който породи смъртта и дарявайки ни дивен, свободен и съвършено безстрастен живот, чрез нашето възсъздаване в кръщението на Божественото раждане.\nНо как би ни се открило това велико и преславно благо, толкова съобразно с Божествените закони, ако Бог не ни се бе явил в плът, ако не беше се подложил на природните закони и не бе благоволил да поживее с нас по начин, известен само Нему? А как всичко това можеше да се изпълни, ако преди това не бе послужила на тайнството Чистата и Неприкосновена Дева, която вмести Невместимия по начин, надвишаващ природния закон? И можеше ли да стори това някоя друга дева освен тази, единствената, която е избрана преди всички родове от Твореца на природата? Тази Дева е Богородица Мария, Богопрославената, от чиято утроба излезе с плът Пребожественият и която Той Сам направи чуден храм за Себе Си. Тя зачена безсеменно и роди нетленно, защото нейният Син е Бог, макар и родил Се по плът, без смесване и болки. Наистина тази Майка избегна свойственото на майките и дивно хранеше с мляко Сина, роден без мъж.\nДевата, родила безсеменно Заченатия, пребъдваше Чиста Дева, съхранявайки неповредени знаците на девството. И тъй, наистина тя се нарича Богородица; девството ѝ се почита и раждането ѝ се облажава. Бог, съединявайки се с човеците и явявайки се в плът, я дарува с превелика слава. Женското естество изведнъж се освободи от първоначалното проклятие и както първо въведе греха, така първо начена и спасението.\nКоя е тази Дева и от какви родители е произлязла? Мария, славата на всички, се роди от племето Давидово и семето на Йоаким. Тя произхождаше от Ева, а бе чедо на Анна. Йоаким бе мъж кротък, благочестив, възпитан в Божия Закон. Като живееше целомъдрено и ходеше пред Бога, той остаря бездетен. На напредналата му възраст не прилягаше продължение на рода. Също и Анна беше боголюбива, целомъдрена, но безплодна. Живееше с мъжа си в съгласие, но бе бездетна. За нищо друго тя не се грижеше така, както за опазването на закона Господен, но все пак ежедневно се изпълваше с жал заради бездетството и претърпяваше това, което обикновено е дял на неплодните – скърбеше, съкрушаваше се, като не можеше да търпи бездетството. Така Йоаким и жена му тъгуваха, че нямаха приемник на своя род. Впрочем искрата на надеждата още не бе угаснала у тях напълно: и двамата отправяха молитви да им се дари дете за продължение на рода. И двамата, подражавайки на чутата молитва на пророчица Ана (1 Цар. 1:10), не напускаха храма, усърдно просейки Бога да им прекрати безплодието и да даде плод на бездетните. И не оставяха своите усилия, докато не получиха желаното. Действително, желаното от тях се изпълни. Подателят на благата не презря дара на тяхната надежда. Незакъсняващата сила скоро дойде на помощ на просещите и умоляващи Бога и направи способни единия за произвеждане, а другата за възприемане на плода. По такъв начин, от безплодни и изсъхнали родители, като от оросени дървета, произрасна за нас преславен плод – Пренепорочната Дева.\nВеригите на безплодието се разкъсаха – молитвата неочаквано се оказа плодоносна; бездетната роди Дете; бездетната стана щастлива майка. И тъй като тази, от чиято утроба произрастна Класа на нетлението, самата тя произлезе от безплодна майка, то родителите ѝ още в най-ранната ѝ възраст я заведоха в храма и я посветиха на Бога. Свещеникът, който тогава бе на чредата на служението, като видя ликовете на девиците, които я предшестваха и следваха, се възрадва и възвесели, виждайки изпълнени божествените обещания. Той я посвети на Бога като честен дар и благоприятна жертва и като велика съкровищница на спасението я скри в най-вътрешната част на храма. Тук Отроковицата ходеше в Господните заповеди и бе като в брачен чертог, където се хранеше с небесната храна до времето на обручението, което ѝ бе предопределено преди всички векове от Този, Който по неизказаното Си милосърдие Се роди от нея и от Този, Който божествено Го роди преди всяко творение, време и пространство и от единосъщния, съ-престолен и покланяем Негов Дух. Това е и Едното Божество, имащо една Природа и Царство, неразделно и неизменно и неразличаващо се в нищо, освен по личните свойства. Затова и аз ликувам и тържествувам и принасям празничен дар на Майката на Словото; защото Родилото се от нея ме научи да вярвам в Троицата: Безначалното Слово и Син устрои в нея Своето въплъщение; раждащият Отец благоволи това; Дух Свети освети утробата, която зачена непостижимо.\n„Закле се, че от плода на моята утроба ще постави на престола ми“ (Пс. 131:11). Ето в какво се кле и не престъпи клетвата Си, закле се и запечата словото с дело! „Веднъж се заклех в светостта Си: ще излъжа ли Давида? Неговото семе ще пребъде вечно, неговият престол ще бъде като слънце пред Мене, навеки ще бъде твърд като луната; и верен е свидетелят на небесата.” (Пс. 88:36-38). Такава клетва Бог изпълни, защото е невъзможно за Бога да излъже (Евр. 6:18). Ето вижте: Христос се нарича по плът мой Син (Мат. 22:42), а на моя Господ и Син се покланят всички народи (Пс. 71:11), виждайки го да седи върху девствен престол! Ето и Девата, от чиято утроба излезе Предвечният, който се въплъти в края на времената и обнови вековете, също така произлезе от моите чресла! Всичко това е така!”\nЛюде Божии, народе свят, събрание свещено! Да почетем отеческата памет; да възвеличим силата на тайнството. Всеки от нас, по мярката на дадената му благодат, да принесе достоен дар за настоящето тържество. Бащите – благоденствие на рода, майките – добри чеда, безплодните – безплодие в греха, старите – двойно целомъдрие, тоест на душата и тялото; брачните – похвално въздържание. Ако някой от вас е баща, нека подражава на бащата на Девата; макар някой да е бездетен, нека пожъне плодотворна молитва, която пониква от богоугодния живот. Майката, хранеща своите деца, нека да се радва заедно с Анна, възпитала чедото, дадено ѝ по молитва в безплодието ѝ. Безплодната, нераждащата, лишената от благословен плод нека да пристъпи с вяра към Богодадения плод на Анна и да забрави за безплодието. Девицата, която живее непорочно, нека стане майка на словото, украсявайки с него благолепието на душата си. Брачната нека принесе духовна жертва от плодовете на молитвата си. Заедно богат и беден, юноши и деви, стари и млади, свещеници и левити, всички заедно да тържествуваме в чест на Отроковицата, Божия майка и Пророчица; от нея излезе Пророкът, предвъзвестен от Мойсей – Христос Бог, Истината (Втор. 18:15). Амин.


Как ученето да бъде забавно |\n02.06.2016 Буквички Игри, Лятна ваканция, Предучилищна, Ресурси, Статии\nМного от децата, чувайки думите „Време е за учене“ или „Хайде да поучим“, си мислят, че това е някакъв вид наказание. Трудната задача е да им покажем, че обучението може да бъде забавно и интересно, а дори може да се случва без децата да осъзнават, че реално учат!\nДецата учат най-добре, когато се забавляват, преживяват и споделят! Затова малките деца трябва да се учат и възпитават най-вече чрез игри, поднесени по подходящ начин и по възможност, съобразени с индивидуалните им качества, потребности, интереси и способности!\nРедовното и постоянно обучение може да се превърне в приятен и полезен навик още в ранна детска възраст, което ще помогне на децата в подготовката за училище и в изграждането на положителна нагласа към образованието и обучението.\nИ да, ученето може да бъде забавно…Как? – Ще разгледаме в следващите публикации!\nПоучителни и забавни летни дейности (3 – 12 год.)\nNext Post:Поучителни и забавни летни дейности (3 – 12 год.)


Футболни Прогнози ДНЕС » Бенфика – Тондела прогноза от Португалия на Ники Александров\nБенфика – Тондела прогноза от Португалия на Ники Александров\nБенфика успя да изскочи на първото място, благодарение на загуба преди три кръга на дълго стоялия на върха Порто. Сега разликата между двата тима е единствено в головата разлика, която е доста по-добра за „орлите“.\nЛюбопитно е, че в момента след 26 изиграна мача двата тима имат по 20 победи и по 3 равенства и загуби. И оттук насетне предстои страхотна гонитба. По-рано същия ден предстои един от най-трудните мачове за цялото първенство на Порто – а именно гостуване на третия Спортинг Брага. С надежда нещо там да бъде загубено от конкурента и знаейки резултата, Бенфика ще посрещне един от кандидатите за изпадане.\nВ същото време битката за оцеляване в португалския елит е жестока – цели седем отбора са на две точки разлика около чертата и всичко е безкрайно непредсказуемо. В случая едва ли Тондела може да очаква нещо от гостуването си в Лисабон.\nСтъпвайки на много по-добрата голова разлика на Бенфика, може да предположим, че в съботната вече те ще продължат да бъдат безкомпромисни в атака, особено срещу тотален аутсайдер. Предлагам опцията над 3,5 гола, която е с коефициент 1,83 от букмейкъра Bеt365.\nКоефициентите са валидни към датата и часа на публикуване на материала (29.03.2019/10:31 часа)\nПортугалия, Премиейра лига\nЗалог: Над/Под - над 3,5 гола\nЗапись Бенфика – Тондела прогноза от Португалия на Ники Александров впервые появилась Букмейкър Рейтинги.\nВиж цялата прогноза на: https://bookmaker-ratings.bg/tips/benfica-tondela-niki-aleksandrov-30-03-19/\nComments Off on Бенфика – Тондела прогноза от Португалия на Ники Александров\n« Райо Валекано – Бетис залог и коефициенти от Ла Лига на Стефан Ралчев Ювентус – Емполи прогноза от Серия „А“ »


Онг-бак - тайландският воин | ЗДРАВЕ И ФИТНЕС\nОнг-Бак - Тайландският войн\nНапоследък имаше много бръмчане за нов филм, който се издава този миналия уикенд. Онг-бак: Тайландският воин.\nЗаложен в Банкок, студент по муай тай на име Тинг, изигран от Тони Джаа, трябва да възстанови открадната глава на Онг Бак. Ong Bak е статуя на Буда, съхранявана в храма Nong Pra-du.\nИзпълнен с изпълнени с екшън сцени, този филм ще ви преведе по главните улици на Банкок. Боевете избухват както по улиците, така и под земята в подлеза на Банкок.\nЗа разлика от неотдавнашната тенденция на филмите за бойни изкуства, този филм не използва никакви проводници, никаква компютърна графика и не каскадьор. Всяка сцена се изпълнява от самия Тони Джаа, което се връща към някои от по-ранните филми на Джаки Чан.\nТози филм не е за слабите на сърцето. Ако не издържате на звука от напукване на костите, най-добре е да не отидете да видите този филм. Осветлението и специалните ефекти добавят допълнителен слой мръсотия към сцените, което ги прави още по-правдоподобни. Но ако търсите някакво истинско действие, горещо препоръчвам този филм.\nПървоначално пуснат в Тайланд през 2003 г., се съобщава, че е най-бруталният тайландски филм през тази година. Режисьорът Пракия Пинкаев е родом от Тайланд и все още режисира филми в Тайланд.\nTony Jaa (известен като Panom Yeerum) не е непознат за големия екран. Неговият преследване през целия живот го накара да бъде каскадьорът в популярния филм, Смъртният комбат: унищожаването, Той също е кастиран да участва в друг филм, наречен от Pinkaew Том ям гонг, планирано да бъде пуснато известно време тази година.\nПяткой в глаз (Яанин Висмитананда) 2011г. (Септември 2021)\nТагове Статия: Ong-Bak - Тайландският войн, бойни изкуства, онг-бак, тайландски воин, филм, бойни изкуства, муай тай, тайландски, онг бак


Как да изберем котел на дърва: съвети, модели и цена\nКотелът на дърва е ефективна и удобна отоплителна система, но и икономична поради ниската цена на горивото си, дърва. Това е и екологично решение за отопление на вашия дом, което не трябва да бъде свързано към градски газ или към електрическата мрежа, както изискват други видове котли, но използва дърва, възобновяема енергия и налични навсякъде във Франция.\nКотелът за дърва отделя малко замърсяващи съединения. Ето защо този тип централно отопление има все по-голям успех. На пазара съществуват няколко модела котли на дърва, изборът на които се крие в специфичните му нужди от отоплителна мощност, автономност и изисквания за пространство.\nБезплатна оценка на котел на дърва!\nКак работи котелът на дърва?\nКотелът на дърва е система за централно отопление, която загрява водата, преди да я разпредели в радиаторите на къщата или в топъл под. Неговото гориво е дърво, което при изгаряне произвежда топлина.\nИма два вида технологии:\nНискотемпературният котел на дърва\nНискотемпературният котел на дърва, който загрява вода до 40 ° C. Снабден е със система за отвеждане на дим под формата на комин или двойна вендуза.\nКондензационният котел на дърва\nТази технология се отнася главно за котли на дървесни пелети. Той използва повторно енергията, произведена от топлината на изпаренията, като кондензира водните пари, излъчени при горенето. Този тип котел на дърва изисква инсталирането на двойна изпускателна система с вендуза.\nРазличните модели дървени котли\nСъществуват различни модели котли на дърва, които се диференцират главно по вид гориво. Всички тези котли работят с дърво, но последното може да се използва сурово или трансформирано.\nКотелът за дървени трупи\nТози тип котел работи със сурово дърво, което е под формата на трупи. Те се зареждат ръчно в част от котела, наречена зона за пълнене, чийто обем определя капацитета на автономност на отоплителното устройство. Котелът на дърва също е съставен от горивна камера и топлообменник. Основните недостатъци на този тип котел са, от една страна, да заемат много място и след това да имат ограничена автономност, между 5 и 20 часа, което изисква ежедневно зареждане на трупи.\nТози модел котел на дърва може да бъде с естествена тяга или с принудителна тяга. В първия случай изгарянето може да бъде нарастващо (трупите се поставят върху решетката на пещта на котела и изгарят едновременно), хоризонтално (трупите се изгарят благодарение на въздуха, който пристига отстрани на огнището) или обърнат (горенето се извършва този път отгоре, над камината и трупите). Обратното горене е това, което дава най-голяма ефективност и което допълнително намалява замърсяващите емисии. Котлите за дървени трупи с принудителна тяга работят със система за обратно изгаряне и вентилатор, което значително подобрява ефективността на котела.\nДървесни пелети или котел на пелети\nТози модел котел на дърва предлага значителен комфорт на потребителя. Той всъщност има резервоар, който позволява дървесината, представена под формата на пелети или пелети, съставена от компресирани дървени стърготини, да се съхранява и която редовно и автоматично захранва отоплителната система. За разлика от дървените трупи, които трябва да се подават редовно, котелът за дървесни пелети ви позволява да загрявате до целия отоплителен сезон, без да се притеснявате за подновяване на горивото, благодарение на добавянето на силоз за съхранение на пелетите. Тези котли предлагат много добра ефективност, но са по-скоро предназначени за средно големи повърхности. Те обаче могат да бъдат шумни.\nСмесеният котел на дърва\nКотелът за смесени дърва използва няколко горива. Или дърва и горива, или дърва и газ или дърва и пелети. Някои могат да се комбинират със слънчева термична система.\nКолко струва котел на дърва?\nОборудването на къщата ви с котел на дърва изисква финансова инвестиция 4 до 5 пъти по-голяма от тази за инсталиране на газов котел или котел на масло. Но евтината цена на неговото гориво прави възможно тази инвестиция да стане печеливша след средно 7 години.\nКотелът на дървени трупи е най-евтиният, между 2000 и 6000 евро. Но той е и най-малко автономният и този, който изисква значителен капацитет за съхранение на дървесина. Покупната и експлоатационната цена на дървесни пелети или котел на пелети е по-висока (от 10 000 до 20 000 евро).\nТози тип централно отопление е допустим при определени условия за данъчен кредит за енергийния преход (CITE) и ви позволява да се възползвате от екологичния заем с нулева ставка (eco-PTZ).


Златен глобус 2019 – Гага спечели, филмът загуби | EVA.bg\nРами Малек триумфира, Брадли Купър остана с празни ръце\neva.bg 07 януари 2019\nЛейди Гага спечели в категорията за песен\nНаградите Златен глобус излъчиха своите победители за 76-и път и трябва да отбележим, че един от основните фаворити по брой номинации „Роди се звезда“ в крайна сметка спечели само в една категория, което със сигурност е разочаровало Брадли Купър (режисьор на лентата и в главната роля).\nЗатова пък, противно на негативните отзиви на повечето критици относно играта на Рами Малек в биографичния филм за Фреди Меркюри „Бохемска рапсодия“, той спечели приз за най-добра мъжка роля. Лентата спечели и в категорията за най-добра драма. Статуетката за най-добър актьор в комедия пък отиде при Крисчън Бейл за играта му във „Вице“.\nЗа най-добър мюзикъл бе отличен „Зелената книга“, който спечели и в категорията за сценарий. За най-добър чуждоезичен филм бе избран „Рома“ на Алфонсо Куарон, който спечели и в категорията за режисура.\nИ докато Брадли Купър остана с празни ръце, то колежката му от „Роди се звезда“ Лейди Гага успя да триумфира в една категория, при това съвсем заслужено – за най-добра песен за „Shallow“. Глен Клоуз бе отличена за най-добра главна женска роля в драма за играта си в „Съпругата“, а в категорията за мюзикъл/комедия пък бе отличена Оливия Колман за „Фаворитките“.\nЩо се отнася до телевизионните сериали, там бяха отличени „Американците“ в категорията за драма, „Методът Комински“ за комедия и „Убийството на Джани Версаче“ за мини сериал. Сред наградените актьори и актриси от продукции за малкия екран пък бяха Сандра Оу за „Killing Eve“, Патриша Аркет за „scape at Dannemora“, Рейчъл Броснахан за „The Marvelous Mrs Maisel“, Ричард Мейдън за „Bodyguard“, Майкъл Дъглас за „Методът Комински“, Патриша Кларксън за „Sharp Objects“.


Русия укрепва своя противоракетен щит | Информационен център на Министерство на oтбраната\nВоенните не съобщиха подробности за новия спътник. Но експерти от федерацията и от САЩ уточниха, че е изведен в орбита четвърти апарат от групировката “Тундра”. Тя е част от Единната космическа система “Купол”, проследяваща балистичните ракети, насочени към Русия и съюзниците й. С това е възстановен космическият ешелон от СПРН, неработещ от седем години – данните му “участват във формирането на ответно-насрещен удар”, посочи в Телеграм военният наблюдател Алексей Леонков.\nДо 2024 г. Русия планира да задейства общо 10 сателита “Тундра” с инфрачервени сензори, които според Леонков осигуряват повече време за реагиране при атака в сравнение с американските SBIRS-GEO и SBIRS-HEO. За разлика от предишните системи “Око” и “Око-1”, разработени още в Съветския съюз, “Купол” не само засича пускове на ракети, но следи траекторията им, съобщава към кои райони са насочени и кога се очаква да паднат там.\nПрез март руските Космически войски заявиха, че развръщането на “Купол” ще “осигури (. . .) глобален контрол над повърхността на цялото земно кълбо”, напомни в петък “Независимая газета”. Но още през декември 2019 г. медиите цитираха началника на руския Генерален щаб армейски генерал Валерий Герасимов, заявил, че “Купол” вече работи.\nАнонсираната от военния министър Сергей Шойгу нова противоракетна система С-550 е аналог на американската Джи Ем Ди, но с мобилни установки и по-голяма разчетна ефективност на прехващане, съобщиха този месец руски издания, като се позоваха на разработчиците й от концерна “Алмаз-Антей”.\nНовината за С-550 имаше ефекта на избухнала бомба, коментира в “Нешънъл интерест” експертът по сигурността Себастиан Роблин.\nСистемата е предназначена за унищожаване на орбитални оръжия като американските безпилотници Х-37 и пусканите от тях балистични ракети. Специализирана за поразяване на свръхдалечни цели, тя няма да прехваща “традиционните” – самолети, хеликоптери и обикновени дронове, уточниха източници на РИА Новости в руския отбранително-промишлен комплекс.\nВоенният аналитик Константин Сивков предположи, че с оглед актуалните заплахи за Русия С-550 ще има увеличен обсег спрямо предишните зенитни системи – до 2500 км. С този комплекс Москва “ще има възможност да се държи малко по-твърдо със съседите си, които прекалено се уповават на няколкото си атомни бомби и десетина-двайсет балистични ракети със среден обсег”, писа вчера “Новие известия”.\nС-550 не сваля чуждите междуконтинентални, включително хиперзвукови ракети с насрещен ядрен взрив, изгарящ всичко – и лъжливи, и реални бойни глави. Тя разрушава атакуващата цел в космоса с кинетичен удар, след който не остава силна фонова радиация. Съответно е необходимо прецизно прицелване и точно разчетено време. Това ще става с помощта на радара с далечен обсег “Дон-2Н” в Софрино край Москва, снабден неотдавна с по-мощни компютри.\nЗа насочване на противоракетите ще се използват и радарните станции тип “Воронеж”, разположени по целия периметър на територията на Русия – те създават единно непрекъснато радиолокационно поле за контрол на въздушното и космическото пространство.\nУсъвършенства се и този наземен ешелон от руската СПРН, включващ по данни от открити източници седем станции “Воронеж”. Още три се строят в момента, информира през септември “Росийская газета”.\nТри такива далечни задхоризонтни радара ще бъдат модернизирани до 2028 г. – в Армавир (Южна Русия), в сибирската Иркутска и в Ленинградска област. Ще бъде подобрено енергоснабдяването им и защитата от смущения, посочиха пред ТАСС конструктори от компанията “Вимпел”.Обсегът на “Воронеж” е 6000 км; всеки радар може да следи до 500 обекта едновременно.\nСпоред изданието “Военное обозрение” една станция от модела “Воронеж-М” се изгражда “до ключ” за година и половина-две, а не за 5 до 9 години като строените преди.\nСред бъдещите далечни радари на Русия в Мурманска област, Република Коми и в Крим, анексиран от Москва през 2014 г., печатът откроява локатора в Севастопол. Там ще работи моделът “Яхрома”, модернизиран вариант на “Воронеж” с обзорен ъгъл до 270 градуса.\nСпоред сайта “Репортьор”, “Яхрома” има и по-голям обсег от “Воронеж” – 8000 км, при това харчи 4-5 пъти по-малко електроенергия. Започнал е и строеж на такъв локатор в Далечния изток. А експерти смятат, че радарите “Воронеж” може сравнително евтино да бъдат модернизирани до нивото на “Яхрома” още до 2025 г.\nПо време на бойно дежурство през 2020 г. федералната СПРН е открила над 90 пуска на руски и чуждестранни балистични ракети и ракети с космическо предназначение, информираха местни издания.


Комедия от Молиер на сцената - Култура\nПремиерата на „Мосю Журден“ - най-новият спектакъл в афиша на Драматично-кукления театър „Васил Друмев“, ще бъде в петък от 19 часа.\nПостановката е на режисьора Съби Събев, по текст на Молиер. Сценичната среда е дело на Димитър Димитров. На сцената са Васил Драганов в главната роля и 9 от актьорите в трупата на шуменския театър.\nОще чуйте от разговора с режисьора Съби Събев.\nСъс Съби Събев разговаря Антоний Димов\nРадио Шумен Култура комедия Молиер Мосю Журден постановка премиера режисьор спектакъл Съби Събев театър